Hugsanlegt að NATO-ríki skiptist á að hafa hér herflokka?
Ein hugsanleg lausn á varnarmálum Íslands er að NATO-ríki skiptist á um að hafa herflokka hér á landi. Þetta hefur AP fréttastofan eftir bandarískum embættismanni, sem vill ekki láta nafns síns getið vegna þess að hann hafi ekki leyfi til að gefa yfirlýsingar um málið í ljósi þess hve það er viðkvæmt.
AP hefur eftir Jaap de Hoop Scheffer, framkvæmdastjóra NATO, að hann hafi rætt málið í Hvíta húsinu í Washington í gærkvöldi og einnig við Donald Rumsfeld, varnarmálaráðherra Bandaríkjanna. Hann hafi síðan hringt í Halldór Ásgrímsson, forsætisráðherra. De Hoop Scheffer segist ætla að ræða við fleiri íslenska embættismenn en ljóst sé, að ákvörðun Bandaríkjamanna um að flytja flugvélar sínar frá Keflavíkurflugvelli sé endanleg.
Scheffer sagðist á blaðamannafundi í gærkvöldi vera viss um að lausn sem allir sættust á fyndist á þessu máli. Hann sagðist ekki vilja útiloka það að Atlantshafsbandalagið muni axla einhverja ábyrgð og koma að málum með einhverjum hætti.
Ein hugsanleg lausn á varnarmálum Íslands er að NATO-ríki skiptist á um að hafa herflokka hér á landi.
Þetta hefur AP fréttastofan eftir bandarískum embættismanni, sem vill ekki láta nafns síns getið.
AP hefur eftir Jaap de Hoop Scheffer, framkvæmdastjóra NATO, að hann hafi rætt málið í Hvíta húsinu í Washington í gærkvöldi og einnig við Donald Rumsfeld, varnarmálaráðherra Bandaríkjanna.
Hann hafi síðan hringt í Halldór Ásgrímsson, forsætisráðherra.
Scheffer sagðist á blaðamannafundi í gærkvöldi vera viss um að lausn sem allir sættust á fyndist á þessu máli.